CELEX: 52008DP0114
Language: et
Date: 2008-04-10 00:00:00
Title: Globaliseerumisega Kohanemise Euroopa Fondi kasutuselevõtmine #Euroopa Parlamendi 10. aprilli 2008 . aasta õigusloomega seotud resolutsioon ettepaneku kohta võtta vastu Euroopa Parlamendi ja nõukogu otsus, mis käsitleb Globaliseerumisega Kohanemise Euroopa Fondi kasutuselevõtmist, kohaldades 17. mai 2006 . aasta institutsioonidevahelise kokkuleppe (Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta) punkti 28 (KOM(2008)0094 – C6-0085/2008 – 2008/2043(ACI))

15.10.2009   
            
            
               ET
            
            
               Euroopa Liidu Teataja
            
            
               CE 247/75
            
         Neljapäev, 10. aprill 2008Globaliseerumisega Kohanemise Euroopa Fondi kasutuselevõtmine
   P6_TA(2008)0114
   Euroopa Parlamendi 10. aprilli 2008. aasta õigusloomega seotud resolutsioon ettepaneku kohta võtta vastu Euroopa Parlamendi ja nõukogu otsus, mis käsitleb Globaliseerumisega Kohanemise Euroopa Fondi kasutuselevõtmist, kohaldades 17. mai 2006. aasta institutsioonidevahelise kokkuleppe (Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta) punkti28 (KOM(2008)0094 – C6-0085/2008 – 2008/2043(ACI))
   2009/C 247 E/16
   
      Euroopa Parlament,
   võttes arvesse komisjoni ettepanekut Euroopa Parlamendile ja nõukogule (KOM(2008)0094 – C6-0085/2008);
   võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta, (1) eriti selle punkti 28;
   võttes arvesse nõukogu 20. detsembri 2006. aasta määrust (EÜ) nr 1927/2006 Globaliseerumisega Kohanemise Euroopa Fondi loomise kohta (2);
   võttes arvesse eelarvekomisjoni raportit (A6-0083/2008),
   
               A.
            
            
               arvestades, et Euroopa Liit on loonud asjakohased õigusloomega seotud ja eelarvevahendid, et anda täiendavat abi töötajatele, kes kannatavad maailma kaubanduses toimunud oluliste struktuurimuutuste tagajärgede tõttu, ning aidata neil uuesti tööturule integreeruda;
            
         
               B.
            
            
               arvestades, et Euroopa Liidu rahaline toetus koondatud töötajatele peaks olema dünaamiline ning tehtud võimalikult kiiresti ja tõhusalt kättesaadavaks;
            
         
               C.
            
            
               arvestades, et Malta ja Portugal taotlesid abi seoses koondatud töötajatega tekstiilisektoris Maltal ja autotööstuses Portugalis (12. septembri 2007. aasta ja 9. oktoobri 2007. aasta kirjad) (3),
            
         
               1.
            
            
               palub asjaomastel institutsioonidel teha vajalikke jõupingutusi, et kiirendada fondi kasutuselevõtmist;
            
         
               2.
            
            
               rõhutab, et on mures tööta jäävate inimeste arvu vähendamisele suunatud, fondist rahastatavate meetmete olemuse pärast; palub komisjonil koostöös Portugali ametiasutustega jälgida tähelepanelikult olukorda seoses määruse (EÜ) nr 1927/2006 artikli 3 teise lõigu sätetega ning anda aru õigusloomeorganitele ja eelarvepädevatele institutsioonidele;
            
         
               3.
            
            
               kiidab käesolevale resolutsioonile lisatud otsuse heaks;
            
         
               4.
            
            
               teeb presidendile ülesandeks kirjutada koos nõukogu eesistujaga otsusele alla ja korraldada selle avaldamine Euroopa Liidu Teatajas;
            
         
               5.
            
            
               teeb presidendile ülesandeks edastada käesolev resolutsioon koos selle lisaga nõukogule ja komisjonile.
            
         
      (1)  ELT C 139, 14.6.2006, lk 1. Kokkulepet on muudetud Euroopa Parlamendi ja nõukogu otsusega 2008/29/EÜ (ELT L 6, 10.1.2008, lk 7).
   
      (2)  ELT L 406, 30.12.2006, lk 1.
   
      (3)  Taotlused EGF/2007/008 ja EGF/2007/010.
   
      Neljapäev, 10. aprill 2008LISA
      EUROOPA PARLAMENDI JA NÕUKOGU OTSUS
      10. aprill 2008,
      mis käsitleb Globaliseerumisega Kohanemise Euroopa Fondi kasutuselevõtmist vastavalt 17. mai 2006. aasta institutsioonidevahelise kokkuleppe (Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta) punktile 28
      EUROOPA PARLAMENT JA EUROOPA LIIDU NÕUKOGU,
      võttes arvesse Euroopa Ühenduse asutamislepingut,
      võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta, (1) eriti selle punkti 28,
      võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1927/2006 Globaliseerumisega Kohanemise Euroopa Fondi loomise kohta, (2) eriti selle artikli 12 lõiget 3,
      võttes arvesse komisjoni ettepanekut
      ning arvestades järgmist:
      
                  (1)
               
               
                  Globaliseerumisega Kohanemise Euroopa Fond (edaspidi „fond”) asutati selleks, et osutada täiendavat abi töötajatele, kes kannatavad maailma kaubanduses toimunud oluliste struktuurimuutuste tagajärgede tõttu, ja aidata neil uuesti integreeruda tööturule.
               
            
                  (2)
               
               
                  17. mai 2006. aasta institutsioonidevahelise kokkuleppe kohaselt on fondi kasutamise ülemmäär 500 miljonit eurot aastas.
               
            
                  (3)
               
               
                  12. septembril 2007 esitas Malta taotluse fondi kasutuselevõtmiseks seoses koondamisega tekstiilitööstuses, täpsemalt ettevõtjate VF (Malta) Ltd ja Bortex Clothing Ind Co Ltd koondatud töötajate heaks. Taotlus vastab rahalise toetuse määramise nõuetele, mis on sätestatud määruse (EÜ) nr 1927/2006 artiklis 10.
               
            
                  (4)
               
               
                  9. oktoobril 2007 esitas Portugal taotluse fondi kasutuselevõtmiseks seoses koondamisega autotööstuses, täpsemalt Azambujas asuva ettevõtja Opel, Seixalis asuva ettevõtja Alcoa Fujikura ja Portalegres asuva ettevõtja Johnson Controls koondatud töötajate heaks. Taotlus vastab rahalise toetuse määramise nõuetele, mis on sätestatud määruse (EÜ) nr 1927/2006 artiklis 10.
               
            
                  (5)
               
               
                  Seetõttu tuleks võtta kasutusele fondi vahendid, et anda nende taotluste põhjal rahalist toetust,
               
            ON TEINUD JÄRGMISE OTSUSE:
      Artikkel 1
      Euroopa Liidu 2008. aasta üldeelarvest võetakse Globaliseerumisega Kohanemise Euroopa Fondi raames kasutusele 3 106 882 eurot kulukohustuste ja maksekohustuste assigneeringuna.
      Artikkel 2
      Käesolev otsus avaldatakse Euroopa Liidu Teatajas.
      
         Brüssel, 10. aprill 2008
         
            
               Euroopa Parlamendi nimel
            
            
               president
            
         
         
            
               Nõukogu nimel
            
            
               eesistuja
            
         
      
      
         (1)  ELT C 139, 14.6.2006, lk 1. Kokkulepet on muudetud Euroopa Parlamendi ja nõukogu otsusega 2008/29/EÜ (ELT L 6, 10.1.2008, lk 7).
      
         (2)  ELT L 406, 30.12.2006, lk 1.